আজ সকাল সাড়ে ৯টা নাগাদ ফ্লাইওভারের ওপর দিয়ে গাড়ি চালিয়ে যাচ্ছিলেন সোহিনী চট্টোপাধ্যায়। জানা গিয়েছে পেশায় আইনজীবী ওই মহিলা। প্রত্যক্ষদর্শীরা জানিয়েছেন, সকাল ৯টা নাগাদ ফ্লাইওভারের ওপরই হঠাত্‍ গাড়ি থেকে নেমে পড়েন ওই মহিলা। নেমেই হাতের শিরা কেটে আত্মহত্যা করার চেষ্টা করেন তিনি। আশপাশের গাড়ির চালকরা তাঁকে উদ্ধার করে নিয়ে যান এস এস কে এম হাসপাতালে। সেখানেই এখন চিকিত্‍সাধীন তিনি। ওই মহিলা জানিয়েছেন, পেশায় চিকিত্‍সক স্বামীর সঙ্গে তাঁর সম্পর্ক ভাল যাচ্ছিল না। অনেকদিন ধরেই মানসিক কষ্টে ভুগছিলেন তিনি। আজ পরিস্থিতি চরমে পৌঁছয়। তাই আত্মঘাতী হওয়ার চেষ্টা করেন তিনি।